Цэнтральнае месца пры гэтым, на мой погляд, займае ўрок. Трэці год працую над тэмай “Акадэмічная паспяховасць старшакласнікаў з дапамогай укаранення аўтарскай дыдактычнай сістэмы” ў рамках інавацыйнага праекта гімназіі “Укараненне мадэлі кіравання педагагічнымі ініцыятывамі як рэсурсу развіцця ўстановы адукацыі”. Асновай работы паслужыла гіпотэза аб тым, што, калі задзейнічаць пазнавальную актыўнасць, можна павысіць матывацыю да вучэння, а такім чынам і акадэмічную паспяховасць. Дасягнуць гэтага можна, рэалізаваўшы дзейнасны падыход, які забяспечвае ўключэнне навучэнца ў адукацыйны працэс як суб’екта, адказнага за вынікі свайго асобаснага станаўлення.